नाथूला दर्रा
नाथूला हिमालय का एक पहाड़ी दर्रा है जो भारत के सिक्किम राज्य और दक्षिण तिब्बत में चुम्बी घाटी को जोड़ता है। यह १४ हजार २०० फीट की ऊंचाई पर है। भारत और चीन के बीच १९६२ में हुए युद्ध के बाद इसे बंद कर दिया गया था। इसे वापस जूलाई ५, २००६ को व्यापार के लिए खोल दिया गया है। बीसवीं सदी की शुरुआत में भारत और चीन के होनेवाले व्यापार का ८० प्रतिशत हिस्सा नाथू ला दर्रे के ज़रिए ही होता था। यह दर्रा प्राचीन रेशम मार्ग की एक शाखा का भी हिस्सा रहा है। 'ला' शब्द तिब्बती भाषा में 'दर्रे' का अर्थ रखता है। भारत की ओर से यह दर्रा सिक्किम की राजधानी गान्तोक शहर से तकरीबन पूरब में स्थित है। केवल भारतीय नागरिक ही यहाँ जा सकते हैं और इसके लिए भी उन्हें गान्तोक से पारपत्र (पास) बनवाना होता है।
धारचूला (देहात), धारचुला तहसील
धारचूला (देहात), धारचुला तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।धारचूला एक छोटा सा सुदूर क़स्बा है जो हिमालय से होकर गुज़रने वाले एक प्राचीन व्यापार- मार्ग से जुड़ा हुआ है।नगर चारों ओर से पहाड़ियों से घिरा हुआ है और विस्मयकारी दृश्य पैदा करता है। धारचूला नगर के निवासी नेपाल में स्थित सीमा पार दारचूला नामक कस्बे के निवासियों जैसे होते है। यहाँ के प्रमुख आकर्षणों में नारायण आश्रम, मानसरोवर झील, चिरकिला बाँध, काली नदी और ओम पर्वत हैं। नारायण आश्रम यहाँ से करीब 98 किमी दूर स्थित है और एक समय पर यहाँ 40 लोग रह सकते हैं. मानसरोवर झील एक तीर्थ है और यहाँ पवित्र स्नान के लिए अनेक तीर्थयात्री पहुँचते हैं।